Kõigepealt nuttev Veerpalu.  Vabandage väga, pole suurem asi suusaspordi jälgija, aga kas nuttev suusataja on midagi erilist? Iga tippsportlane pühib vahel kaamera ees pisara, näiteks õnnest, poodiumil, olümpiamedal kaelas. Või pärast nappi kaotust, viimast tippvõistlust. Kas meil ühiskonnas käib dispuut teemal, kas sportlaste kannatuste näitamine on õilis? Pole märganud. Ehk ainult niipalju on poetatud, et selle ja selle olümpia teleülekande tegijad võiksid osa emotsioone näitamata jätta, et mõni võistluskatse rohkem pilti mahuks. Kas  doping või alusetu dopingusüüdistus, mina ausalt ei tea, mille pärast Veerpalu nuttis. Aga kui me oleme kõik nõus ja rahul, et ülejäänut spordipisaratest sobib näidata, siis sobib see ka, sest see on sportlase nutt spordist tingitud asjade pärast.